Palasset og hageanleggene ble kjøpt fra Beaujon av Bathilde d'Orléans, hertuginne av Bourbon, i 1787 for 1 300 000 livre. Det var hertuginnen som ga det navnet Élysée etter Elysion, eller , som i henhold til greske og romerske mytologier var et paradis, det sted som gode, heroiske og rettskafne mennesker kommer til når de dør. Hun bygget også en gruppe av mindre hus, som hun kalte Hameau de Chantilly, etter den tilsvarende lille landsbyen som lå nær hennes svigerfars eiendom Château de Chantilly. Da den franske revolusjon brøt ut, flyktet hertuginnen fra landet og Élysée-palasset ble konfiskert. Det ble leid ut og hageanleggene ble benyttet som et sted å spise, drikke og danse under navnet Hameau de Chantilly. Rommene ble brukt til gambling.